36 



endnu bestandig betragtedes som Kætter, at bevise Oprigtig- 

 heden af sin religiøse Omvendelse og at erholde almindelig 

 Anerkjendelse som Islams Reformator. Iblandt hans mest 

 haardnakkede Modstandere finde vi en vis Abou-Ali el- 

 Ahwåzi el-Hasan b. Ali fra Damask (f 446), Forfatter til 

 et polemisk Skrift, der fører Titelen: «Ed Fremstilling, 

 der indeholder Udvikling af de Troendes Læresæt- 

 ninger"*), og som endnu forefandtes paa Ibn-Asåkirs Tid i 

 Bibliotheket i Damask. Dette Arbejde er forøvrigt kun bekjendt 

 af denne Forfatters Citater, men efter disse synes det at have 

 indeholdt de mest ærerørige Beskyldninger mod el-Ashari, f. Ex. 

 at hans Omvendelse kun var fremkaldt af rent verdslige Motiver, 

 som for at komme i Besiddelse af en Arv eller for at vinde i 

 Anseelse som Lærer i Theologi; at Omvendelse fra kætterske 

 Læresætninger, i hvilken Henseende han sammenlignes med 

 den bekjendte Råwendi-), kun i de færreste Tilfælde bør ansees 

 som gyldig og oprigtig; at han i henimod 20 Aar ikke havde 

 iagttaget den lovbefalede Bøn; at hans Nedstammen fra den 

 berømte Musa el-Ashari, Prophetens Samtidige, var betyd- 

 ningsløs, idet hans Fader eller Bedstefader Abu-Bishr var 

 Jøde; at han vanligen søgte sin Omgang blandt Naturphilo- 

 sopher, Mathematikere og Kættere; at man aldeles ikke havde 

 en 5te orthodox Skole nødig ved Siden af de 4 engang i Islams 

 første Aarhundreder begrundede; at hans Lære overhovedet 

 kun havde vundet Anerkjendelse i de sidste 30 Aar af hans 

 Liv, uagtet Ashari havde forgjæves flakket Verden rundt, indtil 

 han først i el-Ahsa, et af Islams fjernestliggende Punkter i 

 Bahrein og Arnested for alle Slags Kætterier, havde fundet 

 nogle spredte Tilhængere. Det er mod dette Skrifts her 



') •Kitåb-ul-bejåni fi sharhi 'uqudi-1-imånii. 



") Navnet paa en bekjendt philosophisk Forfatter, der for sine Angreb paa 



Islam i Almindelighed kaldes Zendiq o: den Vantro; lian dode 293 H., 



s. Ab. ann. t. II. p. 293. 



